Nyeste Skilderie af Kiøbenhavn, 1821-08-28
J intet Land har man længe havt saa vrange Begreber om Danmark som i Engelland. Hvor kjender ikke Molesworth, hvis mørke Malerie næsten over et Aarhundrede har gjeldt hos Britterne som et Evangelium, Hr. Feldborg var den første Danske, der i Engelland selv søgte at vække fordeelagtigere Tanker om Danmark og de Danske, deels ved sin heldige Oversættelse af Mallings berømte Bog, deels ved sin Reise i Sjælland. Han var saa meget mere oplagt til dette Kald, som han besidder en Færdighed i det Engelske Sprog, som selv de bedste brittiske Konstdommere paaskjønne, og en Følelse for Alt, hvad der er Dansk, der gjør hans Tænkemaade Ære. En ny Fortjeneste af Fædrenelandet har han erhvervet sig ved sin nyligen i Edinburgh udgivne Bog: Denmark delineted, or sketches of the state of that country, illustrated with portraits, views and other engravings from drawings, b) eminent danish artists, Part. I. (Danmark skildret, eller Skifter af dette Lands nuværende Forfatning, oplyst med Portraiter, Prospecter og andre Kobbere, efter berømte danske Konstneres Tegninger.) Forf. har valgt det Motto: I am a friend to my country and my country's friends. (Jeg er en Ven af mit Fødeland og mit Fødelands Venner.) Jndledningen begynder med Efterretninger om Thorvaldsen, som Bogen er helliget, og andre danske Konstnere. Ugjerne savner man her Abildgaard og Poulsen blandt Malerne, saa meget mere, som Juel nævnes, og Preisler, den ældre og yngre, blandt Kobber stikkerne. Af Fortegnelsen over Thorwaldsens Værker, der deels vare færdige, deels under Arbeide i Rom i Vinteren 1818 og 1819, sees, at Statuerne bestaae af 19 Stykker, Basrelieferne af 20, Genotapherne af 6, Statuer, som skulle udføres i Bronze, af 2, Busterne af 6, hvoriblandt Jngemann, og endeligen Døbefonden for Kirken paa Trolleborg, med 3 Basreliefer. - Beskrivelserne begynde med Sundet, Kronborg og Marienlyst, som Engellænderne nu eengang have sat sig i Hovedet at skulle være Hamlets Hauge, og Hr. Feldborg gjør meget rigtig i at han lader dem blive i denne saare uskadelige Tro, især da han tilføier, at det kaldes saaledes poetisk. Ved denne Leilighed underretter han os om, at han, da Georg den Tredies Fødselsdag feiredes 1818 i Consul Fenwicks Huus i Helsingøer, tog Anledning til at foreslaae et Monument for Foersom, og at Forslaget mødte saa meget Bifald hos Selskabet, at han har Haab om, at det vil blive udført. Han leverer derpaa biographiske Efterretninger om Foersom. Jkke uden at røres læses her et Brev fra denne talentfulde Konstner, hvori han siger: at han i det 23de Aar var Familiefader, og ikke eiede meer end een Kjole, som han efter Brylluppet var voxen fra, uden at have Ævne til at lade sig gjøre en ny, i Udtoget af et andet hedder det: "Pennen falder mig af Haanden hver Gang jeg tænker paa, at jeg ikke fortjener det tørre Brød ved Oversættelsen af Shakespear, og at jeg maa ansee mig for vel betalt, naar en Boghandler giver mig 200 Rbdlr. (den Gang 7 Pd. Sterl. eller 28 Species) for Oversættelsen af to Shakespearske Tragvedier og Correcturlæsningen". - Hvad der S. 63 siges angaaende Fredensborg Hauges og Nordmandsdalens Tilstand, er ikke mere anvendeligt nu. Saavel hiin som denne er i den sidste Tid bleven istandsat, og Danserne med eet Been og Spillemændene med een Arm have nu faaet deres manglende Lemmer igjen.